Liis Karpov
Liis Karpov (kuni 2016 Liis Laigna; sündinud 28. septembril 1984 Häädemeestel) on eesti näitleja. Ta on õppinud Kilingi-Nõmme Muusikakoolis kaheksa aastat klaverit (1991–1999). Ta on lõpetanud 2003. aastal Kilingi-Nõmme Gümnaasiumi ja jätkas samal aastal õpinguid Viljandi Kultuuriakadeemias, lõpetas 2007. aastal Tartu Ülikooli Viljandi Kultuuriakadeemia näitlejaõppe VI lennu. Kursuse juhendaja oli Kalju Komissarov. 2016. aastal lõpetas Tartu Tervishoiu Kõrgkoolis õenduse eriala cum laude. 2024.a. lõpetas Terviseteaduste magistriõppe cum laude. Aastatel 2007–2012 oli ta Endla koosseisuline näitleja, 2012–2016 oli vabakutseline. 2016. aastast on taas Pärnu teater Endla näitleja.